好采國泰收購咗香港快運 HK Express (UO),就算今日 2/12 傳出本來同一個集團嘅香港航空,有結業危機,都唔再關 UO 事。UO 雖然係 Budget Airline,但因為佢去好多熱門、冷門中短途航點,所以一直都好受歡迎。年尾時份,HK Express 又做推廣,單程機票 $98 起,一齊睇睇有乜航點有優惠啦!
由即日起至 12 月 8 日,香港快運 HK Express (UO) 有 25 個航點來回或多城市來回機票做特價,單程票價由 HKD 98 起!我幫大家睇過,HK$98 機票係由香港單程至台中,而大家都好想去嘅東京,香港出發單程就係 $298 起,而做 Spa 好地方曼谷香港出發單程就係 $148 起。
留意番,呢個價錢未連不同稅項,以來回曼谷為例,我做到某些日子最平來回 $951 連稅。
此外,同時購買 25 個航點嘅來回或多城市來回機票,指定艙位票價 3 折。
如果無 98 蚊機票都可能有 3 折優惠,而如果有 98 蚊嘅通常都會再打埋 3 折優惠。